Mfo Kqasvane

Mfo Kqasvane (tam adı: Rudolf Mfo Kqasvane; ) — Azərbaycan Premyer Liqası təmsilçilərindən olan "Zirə" klubunda yarımmüdafiəçi kimi çıxış edən Botsvana peşəkar futbolçusu.

 Karyerası 

 Baroka 
19 yanvar 2017-ci ildə Kqasvane Cənubi Afrika Premyer Divizionu təmsilçisi olan Baroka klubu ilə üç illik müqavilə imzalamışdır. O, klub ilə debütünü 18 mart 2017-ci ildə Kayzer Çifs klubuna qarşı oyunda etmişdir. O, 90 dəqiqə meydanda mübarizə aparmışdır. Premyer Divizion görüşündə Baroka rəqibi ilə 2-2 hesabı ilə bərabərə qalmışdır. Kqasvane karyerasında ilk qolunu 16 sentyabr 2017-ci ildə Fri Steyt Stars klubuna qarşı oyunda vurmuşdur. O, 84-cü dəqiqədə qolla yadda qalmış və komandası rəqibinə 1-0 hesabı ilə qalib gəlmişdir. 27 fevral 2018-ci ildə Keyptaun Siti klubuna qarşı oyunda Mfo dublla yadda qalmışdır. 2018-ci ilin dekabr ayında Kqasvane Baroka klubu ilə olan müqaviləsinə qarşılıqlı xitam vermişdir. Killerplas nəşrinə görə, Botsvana təmsilçisi olan Orapa Yunayted hücumçuya təklif göndərsə də, o, xaricdə oynamağa üstünlük vermişdir.

 Zirə 
26 yanvar 2019-cu ildə Kqasvane Azərbaycan Premyer Liqası təmsilçilərindən olan "Zirə" klubu ilə altı ay üstəgəl bir illik müqavilə imzalamışdır. Kqasvane klubu ilə debütünü 2 fevral 2019-cu ildə "Sabah" klubuna qarşı oyunda etmişdir. O, 63-cü dəqiqədə Dilan Duventrunu əvəz etmişdir. Azərbaycan Premyer Liqası görüşündə Zirə rəqibinə 0-2 hesabı ilə məğlub olmuşdur. Mfo nəinki "Zirə" klubunun, ümumiyyətlə Azərbaycan Premyer Liqasının tarixinə ilk Botsvana təmsilçisi kimi düşüb. Botsvana futbolçusunun klubda oynadığı 23-cü ölkədir. Mfo klubun heyətində meydana çıxan sayca 65-ci, legionerlər siyahısında isə 31-ci olub. O, klub ilə ilk qolunu 24 fevral 2019-cu ildə "Sumqayıt" klubuna qarşı oyunda vurmuşdur. O, 23-cü dəqiqədə qolla yadda qalmış və komandası rəqibinə 1-0 hesabı ilə qalib gəlmişdir. Kqasvane "Zirə" klubunun heyətində Premyer Liqada qol sevinci yaşayan 31-ci futbolçudur. Kqasvane klubda qol vuran 17-ci legioner və ilk Botsvana təmsilçisidir. O, 6 aprel 2019-cu ildə "Neftçi" klubuna qarşı oyunda dublla yadda qalmış, lakin komandası rəqibinə 2-4 hesabı ilə məğlub olmuşdur. Onun vurduğu ikinci qol yubiley xarakteri daşıyıb. Penaltini dəqiq yerinə yetirən Mfo "Zirə" klubunun tarixinin 200-cü qolunun müəllifi olub. 10 iyun 2019-cu ildə Kqasvane "Zirə" klubu ilə iki illik yeni müqavilə imzalamışdır.

 Milli karyerası  
Kqasvane Botsvana millisi ilə debütünü 25 mart 2015-ci ildə Lesoto millisinə qarşı oyunda etmişdir. O, 45-ci dəqiqədə qolla yadda qalmış və 80-ci dəqiqədə Erik Molefi ilə əvəz olunmuşdur. Yoldaşlıq görüşündə Botsvana millisi rəqibinə 2-0 hesabı ilə qalib gəlmişdir.

 Karyera statistikası 
 Klub 


KlubMövsümLiqaKubokLiqa KubokuAvropaDigərÜmumiDiviziyaOyunQolOyunQolOyunQolOyunQolOyunQolOyunQolBaroka2016–17Premyer divizion4020000020802017–18274200000002942018–1912100100000131Zirə2018–19Azərbaycan Premyer Liqası11420000000134Ümumi karyera54960100020639

 Milli komanda 

 Milli komandaİlOyunQolBotsvana201572201710201850Ümumi132

 Milli komanda qolları 
Nəticələr və qollar Botsvana hesablamasının birinci siyahısındadır.
 No  Tarix  Məkan  Rəqib  Hesab  Nəticə  Turnir 1.  25 Mart 2015  Lobatse stadionu, Lobatse, Botsvana    1–0  2–0  Yoldaşlıq oyunu 2.  4 İyul 2015  Botsvana Milli stadionu, Qaborone, Botsvana    1–1  1–1  2018 Afrika Millətlər Çempionatı təsnifat

 İstinadlar 

 Xarici keçidlər 


Kateqoriya:Zirə FK oyunçuları
Kateqoriya:Botsvana futbolçuları